Държавен вестник, бр. 101, 2015 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  101
лечение на заболяванията и за възстановяване 
на неговото здраве“. За да се осъществят тези 
препоръки, е необходимо отговорното участие 
на различни обществени сектори. Реализи-
рането на адекватна промоция на детското 
здраве, своевременна превенция на болестите 
и на целенасочена здравна политика може да 
се осъществи с активното участие на секто-
ри, като образование, икономика, финанси, 
социални грижи, спорт и др.
Политиката излиза от тесните рамки на 
дейностите по осигуряване на стандартни 
медицински грижи по диагностика и лечение 
на острите заболявания в детската възраст и 
предвижда както мерки за подкрепа на ранното 
детско развитие и промоция на здравето, така 
и интегрирани грижи, насочени към новите 
предизвикателства за детското здраве. 
Най-важният принцип, който трябва да 
се възприеме е, че е необходимо всяко об-
щество да инвестира в най-ранните години 
от живота на децата. В този период от дет-
ството децата са основно с родителите си, 
поради което обществото трябва да подкрепя 
и родителите с адекватна информация за 
най-добрите практики в сферата на здравето 
и образованието, възможности за обмяна на 
родителски опит и психологическа подкрепа, 
където е необходима. 
Съществуващите проблеми, свързани със 
здравето на майките и децата до 1 г., предста-
вени в предходната политика, продължават 
да оказват влияние върху здравето на децата 
и през следващия възрастов период. Данните 
показват, че усилията на здравната система 
в областта на детското здраве следва да са 
насочени към превенция и справяне с хро-
ничните незаразни болести и осигуряване на 
адекватни грижи за децата с вродени анома-
лии, децата с увреждания и със специфични 
потребности и др.
От медицинска гледна точка в лечението 
на много хронични заболявания са постигнати 
значителни успехи. Прилаганите медицински 
технологии обаче не могат да доведат до трайни 
и оптимални постижения без съчетаното им 
приложение с определени социални практи-
ки, насочени към болното дете и неговото 
семейство. Неотменна част от тази дейност 
трябва да бъде и психо-социалната подкрепа 
на детето и неговото семейство. Необходимо 
е изграждане на нови социални връзки и ко-
муникации и укрепване на организационната 
мрежа с йерархични или координационни вза-
имодействия между различни правителствени 
и неправителствени институции.
За реализацията на тази цел е необходимо да 
продължи процесът на развитие на интегрирани 
междусекторни услуги за деца и семейства. 
Медицинският компонент на тези услу-
ги следва да е насочен към осигуряване на 
комплексно интердисциплинарно медицинско 
обслужване за деца с хронични заболявания, 
увреждания и специфични потребности (в 
т.ч. профилактика, диагностика, лечение, 
рехабилитация и утвърждаване на модел 
за предоставяне на продължителна здравна 
грижа за деца) и внедряване в практиката на 
утвърдени стандарти за диагностика, лечение 
и рехабилитация за заболяванията в детска 
възраст. Необходимо е изграждане на мрежа 
от логистични центрове, които да осигуряват 
координацията на различните видове грижи и 
услуги за подкрепа на децата с увреждания и 
хронични заболявания и техните семейства.
Подобряването на родителските умения и 
компетенции и засилване на вниманието към 
подобряване на качеството и координацията 
на услугите за деца с хронични заболява-
ния, увреждания и специфични потребности 
трябва да се превърне в главна задача на 
медицинските специалисти, но също така 
и на социалните работници и работещите в 
сферата на образованието. 
Здравословното хранене и физическата 
активност са детерминанти на здравето 
и необходимо условие за осигуряване на 
оптимален растеж и развитие на децата и 
юношите – възраст, в която се формират ос-
новните навици, свързани със здравословния 
начин на живот. Те са едни от съществените 
фактори за превенция на риска от хронични 
неинфекциозни заболявания, като сърдечно-
съдови болести, рак, диабет, остеопороза и др., 
както и на затлъстяването, явяващо се един 
от сериозните съвременни здравни проблеми.
Данните за хранителните и двигателните 
навици на българските деца показват обезпо-
коителни тенденции, свързани с влиянията на 
факторите на семейната и социалната среда, в 
която живеят. Те изискват активна политика 
за промоция на здравословно хранене при 
децата и юношите и формиране на правилни 
хранителни навици в семейната и училищната 
среда. Тъй като децата са особено уязвими и 
изложени на маркетинговия натиск, интервен-
циите следва да са насочени към намаляване 
на ефектите върху децата от рекламирането 
и продажбите на храни с високо съдържание 
на наситени и трансмастни киселини, захар 
или сол. Следва да бъдат подкрепени и меж-
дусекторни мерки за насърчаване на физи-
ческата активност, в т.ч. чрез проектиране 
на градската среда за създаване на условия 
за спорт и физическа активност и планиране 
на учебния ден.
Като част от дейностите по опазване на 
здравето на децата следва да се реализират 
мерки за привеждане на материално-техни-
ческата база в училищата в съответствие 
със здравните норми и изисквания, в т.ч. по 
отношение на осветление, отопление, венти-
лация, подобряване чистотата на въздуха и 
намаляване на шумовия фон в районите на